પ્રથમ બે પ્રતિભાવો સામાન્ય અને ગુસ્સા વાળી પસંદગીઓ છે. વધુમાં, હું તેનાંથી નારાજ તો હતો જ નહિ પણ તેનાં માટે દુઃખી હતો. હું જો ઉભો થઇને જતો રહ્યો હોત કે મેં તેને પાછો જવાબ આપ્યો હોત તો તેનાંથી તેની જે કડવાહટ છે તે જતી ન રહી હોત. વધુમાં મારી પાસે ગુસ્સો કે કડવાહટ તો હતાં જ નહિ કે જે તેને હું આપી શક્યો હોત. મારા કમંડળમાં હું ફક્ત ગળી વાનગીઓ જ રાખું છું. અને તે જ મારે આપવાનું હતું. “તને શું લાગે છે હું શું ઈચ્છી શકું તેમ છું?” મેં તેને મારો પ્રતિભાવ આપતાં ધીમેથી એટલું જ માત્ર કહ્યું. મારા હૃદયમાં મેં તેનાં માટે પ્રેમ મોકલ્યો, જેનાંથી તેને કદાચ થોડી રાહત મળે. મારી અંદરની લાગણી, મારા એક વાક્યના પ્રતિભાવે તેને એકદમ તરત જ શાંત કરી દીધી. અમે થોડી વાતો કરી અને થોડી મીનીટો પછી તે એકદમ જોરથી ખડખડાટ હસતી હતી.